Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 738/11/4401	Komárno, 14.12.2012
EEČ : 2-30-274-2012

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Komárno
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- na skutkovom základe, že ako konateľ spoločnosti XXXXX so sídlom XXXXX XXXXX, IČO: XXXXX, zadržal a neodviedol poistné na nemocenské poistenie, starobné dôchodkové poistenie a príspevky na starobné dôchodkové sporenie, poistné na invalidné poistenie  a na poistenie v nezamestnanosti zamestnancom spoločnosti XXXXX XXXXX s. r. o. a to za obdobie október roka 2005 v sume 18,52 Eur (558,00 Sk), ktoré bolo splatné 30. 11. 2005, december roka 2005 v sume 21,54 Eur (649,00 Sk), ktoré bolo splatné 31. 1. 2006, január roka 2006 v sume 25,89 Eur (780,00 Sk), ktoré bolo splatné 28. 2. 2006, február roka 2006 v sume 25,89 Eur (780,00 Sk), ktoré bolo splatné 31. 3. 2006, marec roka 2006 v sume 25,89 Eur (780,00 Sk), ktoré bolo splatné 2. 5. 2006, apríl roka 2006 v sume 25,89 Eur (780,00 Sk), ktoré bolo splatné 31. 5. 2006, máj roka 2006 v sume 25,89 Eur (780,00 Sk), ktoré bolo splatné 30. 6. 2006, jún roka 2006 v sume 25,89 Eur (780,00 Sk), ktoré bolo splatné 31. 7. 2006, júl roka 2006 v sume 51,78 Eur (1.560,00 Sk), ktoré bolo splatné 31. 8. 2006, august roka 2006 v sume 51,78 Eur (1.560,00 Sk), ktoré bolo splatné 2. 10. 2006, september roka 2006 v sume 125,67 Eur (3.786,00), ktoré bolo splatné 31. 10. 2006, október roka 2006 v sume 174,86 Eur (5.268,00), ktoré bolo splatné 30. 11. 2006, december roka 2006 v sume 200,09 Eur (6.028,00 Sk), ktoré bolo splatné 31. 1. 2007, február roka 2007 v sume 184,52 Eur (5.559,00 Sk), ktoré bolo splatné 2. 4. 2007, marec roka 2007 v sume 170,28 Eur (5.130,00 Sk), ktoré bolo splatné 30. 4. 2007, júl roka 2007 v sume 118,70 Eur (3.576,00 Sk), ktoré bolo splatné 31. 8. 2007, október roka 2007 v sume 31,20 Eur (940,00 Sk), ktoré bolo splatné 26. 11. 2007, november roka 2007 v sume 31,20 Eur (940,00 Sk), ktoré bolo splatné 27. 12. 2007, január roka 2008 v sume 31,20 Eur (940,00 Sk), ktoré bolo splatné 25. 2. 2008, júl roka 2008 v sume 31,20 Eur (940,00 Sk), ktoré bolo splatné 25. 8. 2008, napriek tomu, že spoločnosť XXXXX XXXXX s. r. o. disponovala  finančnými prostriedkami, z ktorých by bolo možné odviesť uvedené poistné v príslušných lehotách splatnosti Sociálnej poisťovni v celkovom rozsahu 1.397,88 Eur (42.112,53 Sk),
lebo zanikla trestnosť činu.
Odôvodnenie:
	Vyšetrovateľ Policajného zboru Okresného riaditeľstva Policajného zboru v Komárne, Odboru kriminálnej polície, Oddelenia ekonomickej kriminality vzniesol dňa 12. novembra 2012 obvinenie XXXXX pre neodvedenia dane a poistného podľa § 277 odsek 1 Trestného zákona v znení zákona č. 218/2007 Z. z. v podstate na tom skutkovom základe, ako to vyplýva z výrokovej časti tohto uznesenia. 
	V priebehu skráteného vyšetrovania boli vypočutí obvinený, svedok XXXXX. Ďalej boli do vyšetrovacieho spisu zabezpečené s vecou súvisiace listinné dôkazy. 
	Dňa 26.06.2012 bola k veci vypočutá poverená pracovníčka Sociálnej poisťovne, pobočka XXXXX XXXXX, ktorá vo svojom výsluchu uviedla, že spoločnosť XXXXX  XXXXX s. r. o., ako zamestnávateľ riadne odovzdával mesačné výkazy k poistnému, ktoré má uhrádzať do Sociálnej poisťovne.  Za obdobia od októbra roku 2005 do augusta 2007 a od októbra roku 2007 do februára roku 2011 neodvádzala spoločnosť finančné prostriedky na účet Sociálnej poisťovne pobočka XXXXX, teda ako zamestnávateľ na základe predložených mesačných výkazov poistného a príspevkov do Sociálnej poisťovne pobočka XXXXX,  spoločnosť XXXXX  XXXXX s. r. o.  v období od októbra roku 2005 do augusta 2007 a od októbra roku 2007 do februára roku 2011 zrazila od svojich zamestnancov poistné na nemocenské poistenie, príspevky na starobné a dôchodkové poistenie, poistené na invalidné poistenie a poistné na poistenie v nezamestnanosti v celkovej výške 3.491,62 Eur, ktoré  neodviedla na účet Sociálnej poisťovne pobočka XXXXX.  Avšak celkový dlh v čase podania oznámenia činil sumu 12.859,34 Euro, ktorú mala spoločnosť XXXXX XXXXX s. r. o, zaplatiť na účet sociálnej poisťovne, čo je celkové poistné, ktoré mala spoločnosť odviesť do Sociálnej poisťovne. V celkovej sume tých 12.859,34 Euro je započítaná aj suma 3.491,62 Euro, čo je zrazené poistné zamestnávateľom od zamestnancov. Spoločnosti XXXXX  XXXXX s. r. o.,  boli zasielané rozhodnutia o vyčíslení dlhu za jednotlivé obdobia. XXXXX  podala návrhy na vykonanie exekúcie, týkajúce sa dlhu tejto spoločnosti. V priebehu vyšetrovania sa podarilo zabezpečiť len časť účtových dokladov spoločnosti XXXXX XXXXX s.r.o., ktoré predložil XXXXX. 
	V priebehu skráteného vyšetrovania boli predpísaným spôsobom zabezpečené listinné podklady z príslušného Daňového úradu ako aj správa Daňového úradu s číslami účtov, ktoré predmetná spoločnosť používala. Na základe toho, predpísaným spôsobom,  boli vyžiadané aj výpisy z predmetných účtov. Všetky získané podklady a to v rozsahu v akom sa ich podarilo zabezpečiť v priebehu skráteného vyšetrovania, boli predložené znalkyni z odboru ekonómia a manažment odvetvie účtovníctvo a daňovníctvo na znalecké skúmanie.
	Zo záverov podaného znaleckého posudku vypláva, že spoločnosť XXXXX XXXXX s. r. o., ktorej jediným konateľom bol v danom čase obvinený, mala možnosť si plniť odvodovú povinnosť za svojich zamestnancov voči Sociálnej poisťovni za obdobie, ktoré sa mu kladie za vinu, keďže v tom čase mala k dispozícii dostatok voľných finančných prostriedkov.
	Následne v priebehu vyšetrovania obvinený zaplatil Sociálnej poisťovni, pobočke XXXXX neodvedené poistné v celkovej výške 1.397,88 € za obdobia, za ktoré je stíhaný. Zaplatenie uvedenej sumy za príslušné obdobia preukázal príjmovými pokladničnými dokladmi z 20. novembra 2012 vydanými Sociálnou poisťovňou, pobočkou XXXXX, čo potvrdila pri vo svojej výpovedi zo dňa 27. novembra 2012 aj XXXXX poverená zamestnankyňa Sociálnej poisťovne, pobočky XXXXX. 
	Na základe zistených skutočností možno konštatovať, že skutok pre ktorý sa vedie trestné stíhanie sa stal, zavinene ho spáchal obvinený a tento skutok napĺňa všetky znaky skutkovej podstaty prečinu neodvedenia dane a poistného podľa § 277 odsek 1 Trestného zákona v znení zákona č. 218/2007 Z. z. avšak boli splnené zákonné podmienky na zastavenie trestného stíhania voči obvinenému podľa § 215 odsek 1 písmeno h) Trestného poriadku, keďže trestnosť činu zanikla z dôvodu účinnej ľútosti podľa § 86 písmeno e) Trestného zákona v znení zákona č. 218/2007 Z. z..
	Prečinu neodvedenia dane a poistného podľa § 277 odsek 1 Trestného zákona v znení zákona č. 218/2007 Z. z. sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, alebo kto neoprávnene v malom rozsahu uplatní nárok na vrátenie dane z pridanej hodnoty alebo spotrebnej dane v úmysle zadovážiť sebe alebo inému neoprávnený prospech.
	Podľa § 125 odsek 1 Trestného zákona v znení zákona č. 218/2007 Z. z. škodou malou sa rozumie škoda prevyšujúca sumu 266 eur. Škodou väčšou sa rozumie suma dosahujúca najmenej desaťnásobok takej sumy. Značnou škodou sa rozumie suma dosahujúca najmenej stonásobok takej sumy. Škodou veľkého rozsahu sa rozumie suma dosahujúca najmenej päťstonásobok takej sumy. Tieto hľadiská sa použijú rovnako na určenie výšky prospechu, hodnoty veci a rozsahu činu.
	Podľa § 86 odsek e) Trestného zákona v znení zákona č. 218/2007 Z. z. trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
Podľa § 215 odsek 1 písmeno g) Trestného poriadku prokurátor zastaví trestné stíhanie, ak zanikla trestnosť činu .
	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Puťoš
prokurátor